cyanic-selkie/wikianc huggingface dataset:
Պրեսկոտի աստղադիտարան
Պատմություն
Աստղադիտարանի հիմնադիր Պոլ Կոմբան հիմնադրման օրվանից համարյա ամեն օր և 6 տարվա ընթացքում (1995-2001 թվականները) կատարել է աստերոիդների դիտարկումներ։ Արդյունքում նա հրապարակել է ավելին քան 15 հազար աստերոիդների դիրքերի մասին տվյալներ և հայտնաբերել է ավելին քան 600 նոր աստերոիդներ։
2010 թվականի կեսին Պոլ Կոմբան վաճառել է իր տունը աստղադիտարանի հետ միասին Մետ Ֆրենսիսին։ Նոր տերը պլանավորում է տեղադրել աստղադիտարանում 24 դյույմանոց աստղադիտակ և ևս մեկ արևի աստղադիտակ, դարձնել աստղադիտարանը ավտոմատացված և օգտագործել այն դպրոցականների համար կրթական ծրագրերում։
Արտաքին հղումներ
Կատեգորիա:Աստղադիտարաններ ԱՄՆ-ում Կատեգորիա:Մասնավոր աստղադիտարաններ
Հայկ Մելիքյան
Հայկ Ավետիքի Մելիքյան, հայ դաշնակահար։ Հայաստանի վաստակավոր արտիստ (2013) ։
Պրոֆեսոր, հրապարակախոս Սոկրատ Խանյանի թոռը։
Կենսագրություն
Հայկ Մելիքյանը ծնվել է Երևանում։ Ավարտել է Երևանի Կոմիտասի անվան պետական կոնսերվատորիայի դաշնամուրային բաժինը (պրոֆեսոր Ալեքսանդր Գուրգենովի դասարան), այնուհետև՝ ստեղծագործական բաժինը (պրոֆեսոր Վարդան Աճեմյանի դասարան)։ «Concerto di Concerti» 20-րդ դարի և ժամանակակից երաժշտության միջազգային փառատոնի շրջանակներում 2000 թվականին Հռոմում տեղի է ունեցել նրա միջազգային բեմելը։ Բազմաթիվ միջազգային դաշնամուրային և կոմպոզիտորական մրցույթների դափնեկիր է։
Հայկ Մելիքյանի նախաձեռնությամբ 2009 թվականին Երևանում մեկնարկել է 1900+ նախագիծ-համերգաշարը՝ նվիրված 20-րդ դարի և ժամանակակից համաշխարհային դաշնամուրային երաժշտությանը ։
Մասնակցում է այնպիսի միջազգային փառատոների, ինչպիսիք են Festival de Valmagne (Ֆրանսիա), Festival de Musique en Côte de Nacre (Ֆրանսիա), Festival O/MODƏRNT (Շվեդիա), Warsaw Royal Arcades of Art Festival (Լեհաստան), San Leo Music Festival (Իտալիա), Les Musicales de Baabdath International Music Festival (Լիբանան), Yerevan International Music Festival և Aram Khachaturian International Music Festival (Հայաստան) և այլն։ Դրանցից շատերը նվիրված են ժամանակակից երաժշտությանը, այդ թվում՝ Pharos Contemporary Music Festival (Կիպրոս), Lviv Contrasts Contemporary Music Festival (Ուկրաինա), Kyiv GogolFest International Festival of Contemporary Art (Ուկրաինա), Sofia ppIANISSIMO Contemporary Piano Music Festival (Բուլղարիա), Nuovi Spazi Musicali Festival (Իտալիա) և այլն։
Արտաքին հղումներ
Կատեգորիա:Հայ դաշնակահարներ Կատեգորիա:Հայ կոմպոզիտորներ
Բիլբաոյի տաճար
Տաճարը նվիրվում է Սուրբ Հակոբոս առաքյալին (իսպաներեն՝ Santiago), քանի որ Սուրբ Հակոբոսի և ուխտավորների Հյուսիսային ճանապարհի համար այն տարանցման կետ էր։
Ճարտարապետորեն ներկայիս շենքը ճարտարապետության ոճերի խառնուրդ է ՝ սկսած 15-րդ դարի գոթական վանքից և գլխավոր կամարից, որտեղ առավել հետաքրքրական են գավիթը և դուռը, մինչև գոթական ճակատն ու զանգակատունը։
Հետաքրքիր սովորություն է տեղական առևտրականների քարե քանդակների ավելացումը՝ հիմնական կամարի երկայնքով։
Պատկերասրահ
՛
Արտաքին հղումներ
Կատեգորիա:Իսպանիայի ճարտարապետություն Կատեգորիա:Իսպանիայի եկեղեցիներ Կատեգորիա:Իսպանիայի կաթոլիկ եկեղեցիներ Կատեգորիա:Գոթական ճարտարապետություն
Երկակի ստանդարտ
Երկակի ստանդարտ կամ երկակի բարոյականություն (երբեմն օգտագործվում է նաև «կրկնակի ստանդարտ» ձևը), բնակչության խմբերի, երկրների, ռասաների գործողությունների և իրավունքների գնահատման նկատմամբ խտրական մոտեցումների լայնորեն տարածված, բայց պաշտոնապես մերժվող կիրառումը գործնականում ։ Երկակի ստանդարտները բնութագրվում են տարբեր սուբյեկտների նույնատիպ գործողությունների սկզբունքների, օրենքների, կանոնների, գնահատականների տարբեր կիրառությամբ (որոնցից մեկը կարող է լինել գնահատողը)՝ կախված այդ սուբյեկտների լոյալության աստիճանից կամ գնահատողի համար օգուտների այլ նկատառումներից։ Տերմինը լայնորեն օգտագործվում է ժամանակակից քաղաքագիտության, ժուռնալիստիկայի, տնտեսության, հասարակագիտության և այլ հումանիտար գիտությունների երևույթների բացասական նկարագրության համար։
Ստուգաբանություն
Ժամանակակից նշանակությամբ «double standard» տերմինը հայտնվել է 19-րդ դարի կեսերի անգլերենում, ի սկզբանե տղամարդկանց և կանանց հանդեպ անհավասար բարոյական պահանջները նշելու համար ։ Տերմինը նաև օգտագործվում էր ավելի վաղ չափման երկու տարբեր մեթոդների համար, օրինակ՝ բիմետալիզմի, ինչպես նաև բարության և չարության մասին աստվածաբանական դատողություններում ։
ԽՍՀՄ-ում այն կիրառվել է կապիտալիստական երկրներում ռասային և դասային անհավասարությունը նշելու համար ։
Ի տարբերություն տերմինի, երևույթը հնագույն արմատներ ունի, և ժամանակակից հետազոտողները ազատորեն օգտագործում են տերմինն, օրինակ, հռոմեական իրավունքի կամ աստվածաշնչյան տեքստերի համար հավելվածում ։
Երկակի ստանդարտների տերմինաբանություն
Երկակի ստանդարտների տարածված դրսևորումներից մեկը նույն կամ շատ մոտ օբյեկտների, գործողությունների, երևույթների անվանումն է տարբեր տերմիններով, որոնք տարբեր հուզական երանգներ ունեն․ «նրանց մոտ պատերազմ է, մեզ մոտ՝ խաղաղության պայքար, նրանց մոտ ինտերվենտներ են, մեր մոտ՝ ռազմիկ ինտերնացիոնալիստներ, մենք հետախույզներ ենք, նրանք՝ լրտեսներ» ։
Երկակի ստանդարտներին է վերաբերում նաև «հոտենտոտների բարոյականությունը»։ Սա աֆրիկյան աբորիգենին վերագրվող արտահայտություն է․ «Չարը՝ երբ հարևանս հարձակվի ինձ վրա, խլի անասունն ու կնոջս…», - «Իսկ բարի՞ն», - «Իսկ բարին՝ երբ ես խլեմ հարևանից նրա անասունն ու կնոջը» ։
Երկակի ստանդարտների քաղաքականություն
Երկակի ստանդարտների քաղաքականություն ընդունված է անվանել մի իրավիճակ, երբ նույն երևույթի, միջազգային հարաբերություններում տեղի ունեցող գործընթացի կամ իրադարձության գնահատականը կախված է գնահատման օբյեկտների հետ գնահատող կողմերի հարաբերությունների բնույթից։ Նույն էության դեպքում մի շարք երկրների գործողությունները ստանում են աջակցություն և արդարացում, Իսկ մյուսները՝ դատապարտվում և պատժվում են։
Պատճառներ և բացատրություններ
Համարվում է, որ երկակի ստանդարտները զարգանում են մարդկանց մտքերում բազմաթիվ հնարավոր, այդ թվում՝ իրենց համար արդարացման որոնման, դատողությունը մթագնեցնող զգացմունքների և համոզմունքների աջակցման համար փաստերի խեղաթյուրման պատճառներով, ինչպիսիք են հաստատման և ուշադրության կանխակարծությունները, կոգնիտիվ աղավաղումը, նախապաշարմունքները կամ ճիշտ լինելու ցանկությունը։ Մարդիկ հակված են գնահատել տարբեր արարքները՝ ելնելով այն բանից, թե ով է դրանք կատարել։
2000 թվականին անցկացված հետազոտությունում բժիշկ Մարթա Ֆոսկին դիտել է երկակի ստանդարտների կիրառումը խմբային իրավասության թեստերում։ Նա եկել է այն եզրակացության, որ կարգավիճակային բնութագրերը, ինչպիսիք են գենդերը, էթնիկ պատկանելությունը և սոցիալ-տնտեսական դասը, կարող են հիմք ծառայել երկակի ստանդարտների ձևավորման համար, որոնց դեպքում ավելի խիստ ստանդարտները կիրառվում են այն մարդկանց նկատմամբ, որոնք ընկալվում են որպես «ավելի ցածր» կարգավիճակում գտնվողներ։ Բժիշկ Ֆոսկին նաև նշել է, որ երկակի ստանդարտները կարող են ձևավորվել այլ սոցիալական կարևոր հատկանիշների հիման վրա, ինչպիսիք են գեղեցկությունը, բարոյականությունը և հոգեկան առողջությունը :Յեյլի կառավարման դպրոցի և Կոլումբիայի բիզնես դպրոցի դոցենտներ բժիշկ Տրիստան Բոտելոն և բժիշկ Մեյբլ Աբրահամը, ուսումնասիրել են գենդերի ազդեցությունն այն բանի վրա, թե ինչպես են մարդիկ գնահատում ուրիշներին ֆինանսական շուկայում։ Նրանց հետազոտությունը ցույց է տվել, որ միջին տղամարդիկ ավելի շատ են կասկածի առավելություն ստացել, քան միջին կանայք, որոնք ավելի հաճախ են «պատժվել» մարդկանց դատողություններում։ Բոտելոն և Աբրահամը նաև ապացուցեl en, որ կանայք և տղամարդիկ հավասարապես հակված են ռիսկի, հակառակ տարածված կարծիքի։ Ընդհանուր առմամբ, նրանց ուսումնասիրությունները ցույց են տվել, որ երկակի ստանդարտները (առնվազն ֆինանսական շուկայի պայմաններում) իսկապես գոյություն ունեն գենդերի նկատմամբ։ Նրանք խրախուսում են վերահսկողության միջոցների ձեռնարկումը՝ կազմակերպություններում գործադրման, վարձման և գնահատման գործընթացներում գենդերային նախապաշարմունքների վերացման համար։ Նման վերահսկողության օրինակները ներառում են հայտերում միայն սկզբնատառերի օգտագործումը, որպեսզի թեկնածուների գենդերն ակնհայտ չլինի ։ Նման պրակտիկաներն, ըստ Բոտելոյի և Աբրահամի, արդեն ներդրվում են մի շարք կազմակերպություններում։
Արտաքին հղումներ
Կատեգորիա:Խտրականություն Կատեգորիա:Սոցիալական անհավասարություն Կատեգորիա:Բարոյագիտություն Կատեգորիա:Անարդարություն Կատեգորիա:Կողմնակալություն Կատեգորիա:Քաղաքականություն Կատեգորիա:Հասարակագիտություն Կատեգորիա:Քարոզչություն Կատեգորիա:Ստանդարտներ
Լեո Մորերայի տուն
Լեո Մորերայի տուն (Casa Lleó i Morera), վեցհարկանի բնակելի շենք Կատալոնիայի մայրաքաղաք Բարսելոնայում, կատալոնյան մոդեռնի գլուխգործոցներից։ Կառուցվել է 1902-1905 թվականներին Լյուիս Դոմենեկ ի Մոնտաների նախագծով։ Գտնվում է Էշամպլե թաղամասում` Պասեչ դե Գրասիա 34 հասցեում։ Նշանավոր Բալիոյի և Ամալյեի տների հետ կազմում է Բարսելոնայի ադամանդը, այսպես կոչված «Անհամաձայնության թաղամասի» մի մասը (թաղամասն այդպես է կոչվել այն կազմող մոդեռն շինությունների ոճային անհամապատասխանության պատճառով)։
Պատմություն
19-րդ և 20-րդ դարերում Բարսելոնան արդյունաբերական հեղափոխության ֆոնին միջնադարյան ամրոցից սկսում է վերածվել ապահով բուրժուական քաղաքի։ Արագ հարստացող արդյունաբերողները միջոցներ չէին խնայում շինությունների կառուցման հարցում` միմյանց հետ մրցելով շքեղությամբ ու ճոխությամբ։ Կարճ ժամանակաընթացքում Բարսելոնան վերածվում է տաղանդավոր ճարտարապետների, քանդակագործների, զարդարվեստի ներկայացուցիչների ինքնադրսևորման մրցասպարեզի։ Ոչնչով աչքի չընկնող Casa Rocamora անունը կրող բնակելի տունը, որ կառուցվել էր 1864 թվականին, պատկանում էր ֆաբրիկանտ Մորերոյի ընտանիքին։ 1902 թվականին ընտանիքի հայրը` Անտոնիո Մորերա ի Բուսոն, շենքի վերակառուցումը հանձնարարում է Լուիս Դոմենեկ ի Մոնտաներին, ով այդ ժամանակ կատալոնյան մոդեռնի ամենաակնառու դեմքերից էր և մրցակցում էր Անտոնիո Գաուդիի հետ։ Պատվիրատուին վիճակված չէր ապրել մինչև իր պատվերի ավարտը։ 1906 թվականին աշխատանքն ընդունում է նրա որդին` Ալբերտ Լեո ի Մորերան ։ Տան սեփականատիրոջ անունը հավերժացնելու համար Մոնտաները շենքը ձևավորում է զարդապատկերով, ուր պատկերված էին առյուծներ (Lleó) ու թթենիներ (Morera):
Լեո Մորերայի տան կորացված ճակատը աչքի է ընկնում շքեղությամբ ու ձևերի բարդությամբ, քանդակային զարդապատկերներով ու զինանշանային ու բուսական մոտիվներով։ Ճակատի կոմպոզիցիոն կենտրոնը անկյունային ապակեպատ ռոտոնդան է և նրա ձևերն ընդգծող շքեղ աշտարակը տան անկյունում։ Շենքի առաջին հարկը գոտևորված է վարդագույն մարմարյա սյունաշարով։ Ուշադրություն են գրավում պատշգամբները, որոնք եզրագծված են քարե ցանցկեն տարաձև բազրիքներով, մեծ կլորավուն պատուհանները, որոնք բաժանված են որմնասյուներով, հինգերորդ հարկի բաց շքապատշգամբները։
Լեո Մորերայի տան ճակատի և ինտերիերի քանդակային ձևավորման աշխատանքները կատարել է քանդակագործ Էուսեբի Արնաուն ։ Առաջին հարկի պատուհանները զարդարել են ծաղիկներով երկու կանանց կերպարները, որոնք, սակայն, չեն պահպանվել։ Երրորդ հարկի լայն պատշգամբների եզրերին Արնաուն տեղադրել է չորս աղջիկների քանդակներ, որոնք խորհրդանշում են տեխնիկական առաջընթացը, ինչպես այն պատկերացնում էին 20-րդ դարի սկզբին։ Նրանցից յուրաքանչյուրը ձեռքերում բռնել է տեխնիկայի նորագույն ձեռքբերումների արդյունք հանդիսացող առարկաներ` լուսանկարչական ապարատ, հեռախոս, ֆոնոգրաֆ և շիկացման լամպ ։
Պակաս շքեղ չէ տան ներքին հարդարումը` աստիճաններ, նախշազարդ առաստաղներ, վիտրաժային ձևավորում, խճանկարային պաննո։ Սակայն այդ ճոխ ինտերիերը տեսնել չի կարելի. տունը Նունես ի Նավարո ընտանիքի մասնավոր սեփականությունն է։
Նորաշեն (գետակ)
Նորաշեն, գետ Հայաստանի Լոռու մարզում, Շնագայլ գետի աջ օժանդակը։ Սկիզբ է առնում Հեղհեղուտի լեռնանցքից արևմուտք և Սարալանջ գյուղից 5 կմ հյուսիս–արևելք միախառնվում մայր գետին։ Երկարությունը 9 կմ է ։
Ծանոթագրություններ
Կատեգորիա:Լոռու մարզի գետեր Կատեգորիա:Շնագայլ գետի վտակներ
Խաղաղության կամուրջ (Թբիլիսի)
Խաղաղության կամուրջ (მშვიდობის ხიდი), հետիոտնային կամուրջ Թբիլիսիում, Կուր գետի վրա, Մետեխի և Բարատաշվիլի կամուրջների միջև։ Կամուրջը միավորում է Հերակլ II փողոցը և Ռիկե զբոսայգին։
Կամուրջը բաղկացած է ապակով պատված 156 մետրանոց պողպատե կարկասից։ Ամբողջ կառուցվածքը հենվում է 4 հզոր հենարանների վրա։ Կամրջի վրա կարելի է բարձրանալ ինչպես Հերակլես II փողոցից և Ռիկե զբոսայգուց, այնպես էլ առափնյա ծառուղուց։
Պատմություն
Կամուրջը կառուցվել է Վրաստանի նախագահ Միխեիլ Սաակաշվիլու աջակցությամբ։ Պատվիրատուն Թբիլիսիի քաղաքապետարանն էր։ Կամուրջը պաշտոնապես բացվել է 2010 թվականի մայիսի 6-ին ։
կամրջի ճարտարապետը իտալացի Միկելե դե Լուկին է (Michele De Lucchi), ով դրանից առաջ կառուցել էր Հավլաբարի նախագահական նստավայրն ու Ներքին գործերի նախարարության նոր շենքը։ Դիզայները ֆրանսիացի Ֆիլիպ Մարտինոն էր (Philippe Martinaud) ։
Արտաքին հղումներ
Կատեգորիա:Հետիոտնային կամուրջներ Կատեգորիա:Թբիլիսիի կամուրջներ
Անապատային արևայրուկ
Առաջանում է արևի երկարատև ազդեցությամբ, մազանոթներով ապարից մակերևույթ դուրս եկած մանգանի և երկաթի օքսիդային միացությունների կուտակումից։
E55 եվրոպական երթուղի
Е55, եվրոպական ավտոմոբիլային երթուղի Կենտրոնական Եվրոպայում, որն ունի A դաս և իրար է միացնում շվեդական Հելսինգբորգ և հունական Կալամատա քաղաքները։ Ճանապարհի երկարությունը 3305 կմ է  ։
Ավստրիա
Ավստրիայում գործում են տրանսպորտի գրեթե բոլոր հիմնական տեսակները՝ օդային, երկաթուղային, ավտոմոբիլային, ջրային, խողովակաշարային և այլն։ Ավստրիան ունի զարգացած տրանսպորտային հանգույց։
Երկրում հաշվարկվում է գրեթե 3 միլիոն թեթև մարդատար ավտոմեքենա և 250 հազար բեռնատար մեքենա։ Երկրում ավտոճանապարհների ընդհանուր երկարությունը կազմում է 200 հազար կիլոմետր (100 % պինդ ծածկույթով, ներառյալ ավելի քան 2000 կիլոմետր արագընթաց ճանապարհ)։ Ավստրիան միացված է Եվրոպական արագընթաց մայրուղու ցանցին (E43, E45, E49, E52, E56, E57, E58, E59, E60, E61, E66, E461, E533, E552, E641, E651, E652 և այլն)։
Գերմանիա
Գերմանիան ունի զարգացած տրանսպորտային համակարգ։ Երկրի տարածքը հագեցած է արագընթաց երկաթուղիների, բարձրակարգ ավտոմոբիլային ճանապարհների, գետային ուղիների, խողովակաշարերի խիտ ցանցով։ Առաջակարգ դեր ունի ծովային տրանսպորտը, որը հիմնականում սպասարկում է արտաքին առևտրին։ Е52 Եվրոպական երթուղին հանդիսանում է Գերմանիայի ավտոմոբիլային ցանցի կարևորագույն ճանապարհներից մեկը։ Այն իրար է կապում Հարավային Գերմանիայի մի շարք տնտեսական նշանակություն ունեցող բնակավայրեր, ինչպես նաև հանդիսանում է կապող օղակ այլ արագընթաց ճանապարհների համար։
Քաղաքներ, որոնցով անցնում է Е55 երթուղին
Е55 երթուղին անցնում է եվրոպական յոթ երկրներով և ներառում է երեք լաստանավային անցումներ ՝
Е55 եվրոպական երթուղին միանում է հետևյալ ճանապարհների հետ ՝
Եվգենի Մայորով
Եվգենի Մայորով, հայտնի խորհրդային հոկեյիստ, հարձակվող, սպորտային մեկնաբան, ԽՍՀՄ սպորտի վարպետ (1963)։
Կենսագրություն
Եվգենի Մայորովի երկվորյակ եղբայրը՝ Բորիս Մայորովը, հանդես է եկել Մոսկվայի «Սպարտակ» ակումբում (1956-1967) թվականներին։
«Սպարտակում» և ԽՍՀՄ ազգային հավաքականում Եվգենի Մայորովը խաղային կապի մեջ է եղել իր եղբոր և Վյաչեսլավ Ստարշինովի հետ։ Այդ Տրիոն եղել է 60–ականների ամենաուժեղը ։
1958-1959 թվականներին խաղացել է Սպարտակ ֆուտբոլային ակումբում։ 1961-1962 թվականներին անցկացրել է 2 խաղ։
1963 թվականին ավարտել է Մոսկվայի ավիացիոն-տեխնոլոգիական ինստիտուտը։ 1967—1968 թվականներին եղել է «Սպարտակ»–ի գլխավոր մարզիչ։ 1968 թվականին դարձել է ԽՍՀՄ առաջնության երկրորդ մրցանակակիր։ 1960 ական թվականներին աշխատել է հեռուստատեսությունում, որպես սպորտային մեկնաբան։ 1982 թվականից եղել է հեռուստալրագրող։ ԽՍՀՄ–ի ժուռնալիստների միության անդամ։ 1998 թվականին Եվգենի Մայորովին հետմահու արժանացրել են «Տարվա լավագույն լրագրող»։ Նա թաղված է Վագանկովսկոմ գերեզմանոցում։
Արտաքին հղումներ
Կատեգորիա:Փետրվարի 11 ծնունդներ Կատեգորիա:1938 ծնունդներ Կատեգորիա:1997 մահեր Կատեգորիա:Դեկտեմբերի 10 մահեր Կատեգորիա:Մոսկվա քաղաքում մահացածներ Կատեգորիա:Ռուս հոկեյիստներ Կատեգորիա:ՏԷՖԻ մրցանակի դափնեկիրներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:Վագանկովյան գերեզմանատանը թաղվածներ Կատեգորիա:ԽՍՀՄ օլիմպիական չեմպիոններ Կատեգորիա:Մոսկվայի 850-ամյակի հուշամեդալով պարգևատրվածներ Կատեգորիա:ԽՍՀՄ սպորտի վարպետներ
Բրու Վեռնե
Բրու Վեռնե (Broût-Vernet), համայնք Ֆրանսիայում՝ Օվերն երկրամասի Ալյեի գավառում։ Մտնում է Էսկյուրոլ կանտոնի կազմի մեջ։ Համայնքի շրջանը Վիշին է։
Համայնքի INSEE կոդ՝ 03043։
Բնակչություն
Համայնքի բնակչությունը 2008 թվականին կազմում էր 1175 մարդ։
Տնտեսություն
2007 թվականի տվյալներով 699 աշխատունակ տարիքի մարդկանցից (15-64 տարեկան) 510-ը տնտեսապես ակտիվ էին, 189-ը անգործունակ (ակտիվության ցուցանիշը 73,0 %, 1999 թվականին եղել է՝ 70,0 %)։ 510 աշխատունակ բնակիչներից 468-ը աշխատում էին (256տղամարդ և 212 կին), անաշխատանք էին 42-ը (18 տղամարդ և 24 կին)։ 189 անգործունակ մարդկանցից 57-ը աշակերտներ կամ ուսանողներ են, 61-ը թոշակառու, 71-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Օդու
Օդու (Οδού), գյուղ Կիպրոսի Հանրապետության Լառնակայի շրջանում։ Տեղակայված է Օրա գյուղից 8 կմ դեպի հյուսիս-արևմուտք։
Բնակչություն
Ըստ 2011 թվականի տվյալների գյուղի բնակչությունը կազմել է 213 մարդ, մեծամասնությունը հույն կիպրացիներ են։
Ծանոթագրություններ
Կատեգորիա:Կիպրոսի գյուղեր Կատեգորիա:Լառնակայի շրջանի բնակավայրեր
Արթուր Ավանեսով
Արթուր Ավանեսով, հայ ժամանակակից կոմպոզիտոր, դաշնակահար, երաժշտագետ , Շվեյցարական «Laboratorium» միջազգային անսամբլի և հայ-վրացական «Convergence» նոր երաժշտության անսամբլի հիմնադիր անդամներից,արվեստագիտության թեկնածու ։
Կենսագրություն
Արթուր Ավանեսովը ծնվել է 1980 թվականին Մոսկվա քաղաքում։ 1997- 2002 թվականներին սովորել է Երևանի Կոմիտասի անվան պետական կոնսերվատորիայի կոմպոզիցիայի և դաշնամուրի բաժիներում։ Նրա ղեկավարները եղել են կոմպոզիտորներ Ստեփան Ռոստոմյանը և Ելենա Աբաջյանը։ Երկու գերազանցության դիպլոմով ավարտել է կոնսերվատորիան և ընդունվել ասպիրանտուրա։ Որոշ ժամանակ վարպետության դասեր է ստացել արտասահմանում և մասնագիտացել ժամանակակից դաշնամուրային կատարման մեջ։ 25 տարեկանում ստացել է արվեստագիտության թեկնածուի գիտական աստիճան՝ XX դարի երաժշտության մեջ ձեն բուդդիզմի փիլիսոփայությանը նվիրված ատենախոսության համար ։ ՀՀ ԳԱԱ արվեստի ինստիտուտի գիտաշխատող, երաժշտության տեսաբան է և միաժամանակ դասավանդում է Երևանի Կոմիտասի անվան պետական կոնսերվատորիայում ։ Համագործակցել և ելույթ է ունեցել Պիեռ Բուլեզի, Ռոհան դը Սարամի, Քիմ Քաշքաշյանի, Անյա Լեխների, Թոնի Արնոլդի, Տիգրան Մանսուրյանի, Մովսես Պողոսյանի, Seattle Chamber Players խմբի հետ։ Արթուր Ավանեսովի ստեղծագործությունները կատարել են Ավստրիայում, ԱՄՆ-ում, Շվեյցարիայում, Ճապոնիայում, Նիդերլանդներում, Իտալիայում, Կանադայում, Ռուսաստանում, Ուկրաինայում, Վրաստանում, Կիպրոսում, Լիբանանում, Իրանում տեղի ունեցած միջազգային փառատոններում։
Արտաքին հղումներ
Կատեգորիա:Հայ կոմպոզիտորներ Կատեգորիա:Հայ երաժշտագետներ Կատեգորիա:Հայ դաշնակահարներ Կատեգորիա:Հայ մանկավարժներ Կատեգորիա:Արվեստագիտության թեկնածուներ Կատեգորիա:Կոմպոզիտորներ այբբենական կարգով
Արևային առագաստ
Արևային առագաստներ (Solar sails), որը երբեմն անվանում են թեթև առագաստներ (Light sails) կամ ֆոտոնային առագաստներ (Photon sails), մեծ հայելիների վրա արևի լույսի ազդեցության միջոցով լույսի ճնշումը օգտագործող տիեզերանավի շարժիչ ուժի տեսակ։ Համեմատելի զուգադրություն կարող է հանդիսանալ առագաստանավակը՝ հայելիների վրա ուժ գործադրող լույսը նման է առագաստին փղող քամուն։ Բարձր էներգիայով լազերային ճառագայթները կարող են օգտագործվել որպես լույսի այլընտրանքային աղբյուր, քան արևային լույսը։ Դա մի կոնցեպտ է, որը հայտնի է հայտնի է որպես ճառագայթային առագաստ (Beam sailing):
Արևային տիեզերանավերը հնարավորություն են տալիս իրականացնել էժանագին թռիչքներ շահագործման երկար ժամանակամիջոցի հետ միասին։ Քանի որ դրանք շարժական քիչ մաս ունեն և չեն օգտագործում պրոպելլեր, նման առագաստները ենթադրաբար կարող են բազմաթիվ անգամ օգտագործվել բեռնափոխադրումների համար։
Արտաքին հղումներ
Կատեգորիա:Տիեզերանավի դիրքի հսկողություն Կատեգորիա:Տիեզերանավի շարժիչ ուժ Կատեգորիա:Տիեզերանավի բաղադրամասեր Կատեգորիա:Միջաստղային ճանապարհորդություն Կատեգորիա:ԳԲՀ Կատեգորիա:Ֆոտոնիկա Կատեգորիա:Զարգացող տեխնոլոգիաներ Կատեգորիա:Ճապոնական հայտնագործություններ
Անահիտ (հանդես)
«Անահիտ»,  գրական-գեղարվեստական հանդես։ Հրատարակվել է Փարիզում, 1898-1911 թթ. և 1929-1949 թթ.-ին (ընդմիջումներով) ։
Խմբագիր՝ Արշակ Չոպանյան։
Լայնորեն լուսաբանել է հայկական հարցը, հայ ժողովրդի ազգային-ազատագրական շարժումը։ 1-ին փուլում «Անահիտ»-ում հրապարակվել են քաղաքական իրադարձությունները վերլուծող, ինչպես նաև հայ ժողովրդի ազգային ինքնագիտակցության բարձրացմանն ու համախմբմանը նպաստող հոդվածներ։ Քննարկել է հայ ազատագրական շարժման անցած ճանապարհը, նրա թույլ տված սխալներն ու թերությունները։ Սան Ստեֆանոյի պայմանագրից (1878) հետո ընկած ժամանակաշրջանի հիմնական սխալները կապել է ագատագրական շարժման ղեկավարների քաղաքական կողմնորոշման հետ և վճռականորեն հանդես է եկել եվրոպական կողմնորոշման դեմ։ Գտնելով, որ անջատ գործողությունների մարտավարությունը կհանգեցնի պարտության, «Անահիտ»-ը ժողովրդին կոչ է արել լրջորեն պատրաստվել ապստամբության, ընտրել հարմար պահը՝ միայն այդ դեպքում հուսալով դրական արդյունք։
Ծանոթագրություններ
Կատեգորիա:Ֆրանսիայի հայկական հանդեսներ Կատեգորիա:Հայկական գրական պարբերականներ Կատեգորիա:Պարբերականներ այբբենական կարգով
Բրյուգեա
Բրյուգեա (Brugheas), համայնք Ֆրանսիայում՝ Օվերն երկրամասի Ալյեի գավառում։ Մտնում է Էսկյուրոլ կանտոնի կազմի մեջ։ Համայնքի շրջանը Վիշին է։
Համայնքի INSEE կոդը՝ 03044։
Բնակչություն
Համայնքի բնակչությունը 2008 թվականին կազմում էր 1311 մարդ։
Տնտեսություն
2007 թվականի տվյալներով 835 աշխատունակ տարիքի մարդկանցից (15-64 տարեկան) 607-ը տնտեսապես ակտիվ էին, 228-ը անգործունակ (ակտիվության ցուցանիշը 72,7 %, 1999 թվականին եղել է՝ 72,1 %)։ 607 աշխատունակ բնակիչներից 559-ը աշխատում էին (286 տղամարդ և 273 կին), անաշխատանք էին 48-ը (27 տղամարդ և 21 կին)։ 228 անգործունակ մարդկանցից 59-ը աշակերտներ կամ ուսանողներ են, 97-ը թոշակառու, 72-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Խևի
Խևի (ხევი, որը նշանակում է «կիրճ»), լեռնային կիրճ Թերեք գետի վերին հոսանքի երկայնքով, Մեծ Կովկասի հյուսիսային լանջին։ Համապատասխանում է ժամանակակից Մցխեթ-Մթիանեթ քաղաքի Ղազբեգի մունիցիպալիտետի տարածքին։ Կիրճի հյուսիսային կետն է Դարիալը և Կազբեկը, որի ստորոտին պահպանվել է հինավուրց Գերգեթի եկեղեցին։ Խևիով է անցնում վրացական ռազմավիրական ճանապարհը։
Միջնադարյան վրացական աղբյուրներում այս հողն անվանվել է Թսանարե։ Բնակեցվել են վրաց-մոհվեցիներով, օսերով, և ղեկավարել է «կիրճի ավագանին» - խեվիսբեր։ 1743 թ.-ին լեռնաբնակների ղեկավարումն Արգավ էրիստավին, չնայած նրանց իշխանությունը երկար ժամանակ մնում էր դոմինանտ։ 1804 թ.-ին լեռնաբնակներն ապստամբեցին ռուսական իշխանության դեմ և, որը ճնշվել է։
Ծանոթագրություններ
Կատեգորիա:Վրաստանի կիրճեր Կատեգորիա:Պատմական Վրաստան
Ստեփան Ռոստոմյան
Ստեփան Արզումանի Ռոստոմյան, կոմպոզիտոր, ՀՀ արվեստի վաստակավոր գործիչ (2009) : Ռոստոմյանը հետխորհրդային շրջանի այն կոմպոզիտորներից է, ում գործեր են պատվիրել այնպիսի մենակատարներ և անսամբլներ, ինչպիսիք են Օլեգ Կոգանը, Յուրի Բաշմետը, Լոնդոն Սիմֆոնիետանը։ Շոտլանդական արվեստի խորհուրդը չորս անգամ ֆինանսավորել է Ռոստոմյանի պատվերները և յուրաքանչյուր պրեմերիա կամ կատարում որակել է որպես սենսացիոն հաջողություն։ Նրա ստեղծագործություններից շատերը, ըստ ամերիկյան Leonardo ամսագրի հայտնի են դարձել Արևմուտքում։ Նրա ստեղծագործություններից «Հրեշտակի տաղ», տաղերի եռյակ (հայկական միջնադարյան հոգևոր երաժշտության ձև) բազմիցս կատարվել է Շվեյցարիայում, Մեծ Բրիտանիայում, Ամերիկայում և արժանացել բարձր գնահատանքի։ Ռոստոմյանը գրել է երաժշտություն բազմաթիվ ներկայացումների և ֆիլմերի համար։ Նա հանդիսանում է հայկական երաժշտության և մշակույթի դեսպան՝ ներկայացնելով այն տարբեր դասախոսությունների, կոնֆերանսների արտերկրում։ 1989 թվականին հրավիրվել է աշխատելու Գլազգոյի համալսարանի էլեկտրո ակուստիկ ստուդիայում։ Հետագայում այդ փորձը բերել է Հայաստան, բացել է էլէկտրոնիկ երաժշտության բաժին Երևանի Կոմիտասի անվան պետական կոնսերվատորիայում։ Ռոստոմյանը լավագույն 500 առաջատար կոմպոզիտորներից է, ում աշխատանքները ներառված են «Ժամանակակից կոմպոզիտորներ» տեղեկատուում ։
Կենսագրություն
Ստեփան Ռոստոմյանը ծնվել է Կիրովականում։ Ավարտել է Երևանի Ռոմանոս Մելիքյանի անվան երաժշտական ուսումնարանի ջութակի դասարանը, 1980 թվականին՝ Երևանի Կոմիտասի անվան պետական կոնսերվատորիայի կոմպոզիցիայի ֆակուլտետը (Ղազարոս Սարյանի և Ավետ Տերտերյանի դասարան)։ 1980-1984 թվականներին աշխատել է Հայաստանի պետական ակադեմիական կապելլայում՝ որպես երաժշտական խորհրդատու։ 1989 թվականից դասավանդում է Երևանի կոնսերվատորիայում, 1998 թվականից՝ դոցենտ, 2000 թվականից՝ պրոֆեսոր։ 1989-1990 թվականներին աշխատել է Գլազգոյի «Շոտլանդիա» համալսարանում, 1990-1992 թվականներին՝ Երևանի Սունդուկյանի անվան ազգային ակադեմիական թատրոնի երաժշտական ղեկավար։ 1994-2002 թվականներին եղել է «Գանձասար» հոգևոր կենտրոնի շարականագիտական բաժնի ղեկավարը և երաժշտական խմբագիրը, 1997 թվականից հայ ժամանակակից երաժշտության կենտրոնի տնօրենն է, 1999 թվականից՝ հայ երաժշտության ինֆորմացիոն կենտրոնի նախագահ, 2000 թվականից՝ «Երևանյան հեռանկարներ» միջազգային երաժշտական փառատոնի հիմնադիր տնօրեն, գեղարվեստական ղեկավար, 2000-2002 թվականներին` «Վեմ» դասական ռադիոկայանի տնօրեն։ 2001-2002 թվականներին «Քրիստոնյա Հայաստան» և «Համաքրիստոնեական մշակույթ» միջազգային դասական և հոգևոր երաժշտության փառատոների գեղարվեստական ղեկավար։ 1999 թվականից ԱՄՆ կոմպոզիտորների միության, 2003 թվականից՝ Մանկավարժական գիտությունների միջազգային ակադեմիայի անդամ է ։
Արտաքին հղումներ
Կատեգորիա:Հայ կոմպոզիտորներ Կատեգորիա:ՀՀ արվեստի վաստակավոր գործիչներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ Կատեգորիա:Կոմպոզիտորներ այբբենական կարգով Կատեգորիա:ՀՀ մշակույթի նախարարության ոսկե մեդալակիրներ Կատեգորիա:Հայ երաժիշտներ Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ
Ուբերլանդիա
Ուբերլանդիա (պորտուգալերեն՝ Uberlândia, պաշտոնական անվանումը Município de Uberlândia), քաղաք և համայնք Բրազիլիայի Մինաս Ժերայս նահանգում։ Ընկած է այսպես կոչված՝ Triângulo Mineiro («Հանքարդյունաբերության եռանկյունի») տարածաշրջանում, նահանգի վարչական կենտրոն Բելու Օրիզոնտիից հետո երկրորդ խոշոր քաղաքն է այդ նահանգում և տնտեսական ամենակարևոր կենտրոնը տարածաշրջանում։ Զբաղեցնում է 4115,2 քառակուսի կիլոմետր տարածք։ 2019 թվականի հուլիսի 1-ի տվյալներով բնակչության թվաքանակը եղել է 604.013 :
Բնակավայրի կլիման լեռնային-արևադարձային է, հաճախակի կրկնվող չորային տարեշրջաններով։ Կյոպենի դասակարգման համաձայն՝ դասվում է Cwa կամ Aw կարգին ։
Ուբերլանդիայում է գտնվում նույնանուն կաթոլիկ թեմի նստավայրը, ինչպես նաև՝ նույնանուն ֆուտբոլային ակումբի մարզական հանգրվանը։
Անվանումը
Սկզբնապես բնակավայրին տրվել է Uberabinha անվանումը, բայց որոշ ժամանակաշրջան անց այդ անվանումը, նվազական, փոքրացուցիչ -inha վերջածանցի պատճառով, դարձել է միանգամայն անհամապատասխան՝ արագորեն աճող ու զարգացող քաղաքին, որն արդեն վերածվել էր շրջանային վարչական կենտրոնի։ 1922 թվականին որոշում է ընդունվել -inha վերջածանցը փոխարինել lândia -ով և քաղաքը վերակոչել Uberlândia :
Արտաքին հղումներ
Կատեգորիա:Բրազիլիայի քաղաքներ Կատեգորիա:Բրազիլիայի բնակավայրեր
Գլեն Կամարա
Գլեն Կամարա (Glen Kamara, ), ֆինլանդացի ֆուտբոլիստ, շոտլանդական «Դանդի» ֆուտբոլային ակումբի և Ֆինլանդիայի ազգային հավաքականի կիսապաշտպանն է։
Ակումբային կարիերա
Կամարան անգլիական Արսենալի սանն է։ Արսենալի հիմնական կազմում իր առաջին խաղն անցկացրել է 2015 թ․ հոկտեմբերի 27-ին, երբ թիմը գավաթային խաղ էր անցկացնում «Շեֆֆիլդ Ուենսդեյ» ակումբի հետ ։ 2016 թ․ ֆուտբոլիստը վարձավճարով տեղափոխվում է «Սաութենդ Յունայթեդ»։ Անգլիայի առաջին լիգայում իր առաջին հանդիպումն անցկացնում է փետրվարի 6-ին, երբ թիմը մրցում էր «Կոլչեստր Յունայթեդ» ակումբի հետ ։
2017 թ․ ամռանը Կամարան տեղափոխվում է շոտլանդական «Դանդի»։ Դանդիի հետ կնքվում է 2 տարվա պայմանագիր ։ Շոտլանդիայի առաջնությունում իր առաջին խաղն անցկացնում է օգոստոսի 5-ին, երբ թիմը մրցում էր «Ռոսս Քաունթի» ակումբի հետ ։
Ազգային հավաքականի կազմում
Ֆինլանդիայի ազգային հավաքականի կազմում իր առաջին խաղն անցկացրել է 2017 թ․ նոյեմբերի 9-ին, երբ թիմն ընկերական խաղ էր անցկացնում Էստոնիայի ազգային հավաքականի հետ ։
Հղումներ
Կատեգորիա:1995 ծնունդներ Կատեգորիա:Հոկտեմբերի 28 ծնունդներ Կատեգորիա:Անձինք այբբենական կարգով Կատեգորիա:Ֆուտբոլիստներ այբբենական կարգով Կատեգորիա:Արսենալի ֆուտբոլիստներ Կատեգորիա:Սաութենդ Յունայթեդի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ֆուտբոլի կիսապաշտպաններ Կատեգորիա:Անգլիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Վլադիսլավ Կուլիկ
Վլադիսլավ Միխայլովիչ Կուլիկ (ռուսերեն՝ Владисла́в Миха́йлович Кули́к, ), ռուս ֆուտբոլիստ, կիսապաշտպան, խաղում է Ռուբին ակումբի կազմում։
Ակումբային
Ֆուտբոլ խաղալ սկսել է Պոլտավայում, այնուհետև հայտնվել է Տոլյատտի քաղաքում, որտեղ նրա մարզիչն էր Ալեքսանդր Գարմաշովը ։
Պրոֆեսսիոնալ մակարդակով հանդես է եկել սկսած 2002 թ.-ից։ 2006-2008 թթ. հանդես էր գալիս Գրոզնիի «Թերեք» ակումբի կազմում։ 2009 թ. փետրվարին Կուլիկը «Կռիլյա Սովետով» ակումբի հետ կնքում 4 տարվա պայմանագիր։
2011 թ. ապրիլին Կուլիկը երկրպագուների քվեարկության արդյունքներով դառնում է «Կուբան» ակումբի 2011/12 մրցաշրջանի 2-րդ ամսվա լավագույն ֆուտբոլիստը ։
2013 թ. մայիսին ֆուտբոլիստը 4 տարվա պայմանագիր է ստորագրում «Ռուբին» ակումբի հետ ։ Տրանսֆերի արժեքը գնահատվում է 3.6 միլիոն եվրո։
Հետաքրքիր փաստեր
• 2010 թ. մայիսին Կուլիկը դարձավ «Կուբան» ակումբի պատմության մեջ ամենաարագ գոլը խփած ֆուտբոլիստը. գնդակը խփվեց խաղի 13-րդ վայրկյանին։
Հղումներ
Կատեգորիա:Ռուս ֆուտբոլիստներ Կատեգորիա:1985 ծնունդներ Կատեգորիա:Փետրվարի 27 ծնունդներ Կատեգորիա:Ֆուտբոլի կիսապաշտպաններ Կատեգորիա:Ռուսաստանի Պրեմիեր Լիգայի խաղացողներ
Փիթեր Բակ
Փիթեր Լորենս Բակ (Peter Lawrence Buck, ), կիթառահար, հանդիսանում է ամերիկյան R.E.M. ռոք խմբի հիմնադիրներից մեկը և կոլեկտիվի ամենատարեց մարդը։
Կիթառիստի կարիերայից դուրս Փիթերը աշխատել է նաև պրոդյուսեր՝ գրելով երգերի բառեր ։
Ծանոթագրություններ
Կատեգորիա:Ամերիկացի կիթառահարներ Կատեգորիա:Ամերիկացի ռոք կիթառահարներ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի աթեիստներ Կատեգորիա:Ամերիկացի ռոք երգահաններ Կատեգորիա:Ամերիկացի երաժիշտներ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի կոմպոզիտորներ Կատեգորիա:Երաժշտագետներ
Բուրբոն լ’Արշամբո
Համայնքի INSEE կոդը՝ 03036։
Բնակչություն
Համայնքի բնակչությունը 2008 թվականին կազմում էր 2593 մարդ։
Տնտեսություն
2007 թվականի տվյալներով 1484 աշխատունակ տարիքի մարդկանցից (15-64 տարեկան) 1048-ը տնտեսապես ակտիվ էին, 436-ը անգործունակ (ակտիվության ցուցանիշը 70,6 %, 1999 թվականին եղել է՝ 69,5 %)։ 1048 աշխատունակ բնակիչներից 955-ը աշխատում էին (479 տղամարդ և 476 կին), անաշխատանք էին 93-ը (47 տղամարդ և 46 կին)։ 436 անգործունակ մարդկանցից 77-ը աշակերտներ կամ ուսանողներ են, 204-ը թոշակառու, 155-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ֆինլանդիայի նահանգներ
Մինչև 2010 թվականի հունվարի 1-ը Ֆինլանդիան բաժանվել է 6 նահանգի (lääni — լյանի, län — լեն)։ Նահանգները ղեկավարվում էին կառավարության կողմից, որի գլխին կանգնած է նախագահի կողմից նշանակված նահանգապետը։ Նահանգապետի պաշտոնը զբաղեցնելու առավելագույն ժամկետը 8 տարի է։ 2010 թվականին ամբողջովին լուծարվել է։
Պատմություն
Մինչ 1997 թվականի վարչական բարեփոխումը Ֆինլանդիան բաժանվում էր 12 նահանգի, որոնք պահպանվել էին 1831 թվականին Նիկոլայ I-ի անցկացրած բարեփոխումներից։ Տասներեքերորդ նահանգի՝ Վիբորգի մեծ մասը բռնազավթված է եղել ԽՍՀՄ-ի կողմից Ձմեռային և Երկրորդ համաշխարհային պատերազմներից հետո։
1831 թվականին Նիկոլայ I-ի անցկացրած բարեփոխումից հետո Ֆինլանդական Մեծ իշխանությունը բաժանվել է 8 նահանգի․
1918 թվականին Ֆինլանդիայի անկախության հռչակումից հետո, Ալանդյան կղզիներն ընդգրկվել են առանձին նահանգի մեջ, որն էլ 1921 թվականի Ալանդյան ճգնաժամի արդյունքում ստացել է ինքնավար կարգավիճակ։
1921 թվականին Տարտուի խաղաղության պայմանագրի արդյունքում ձեռք բերված տարածքներով ստեղծվել է Պետսամոյի նահանգը, բայց արդեն 1922 թվականի հունվարի 1-ին լուծարվել է և միացվել Օուլուի նահանգին։
1938 թվականին Օուլու նահանգի հյուսիսային հատվածը հատկացվել է Լապպիի նահանգին։ Այն բանից հետո, երբ Վիբորգի նահանգի մեծ մասը, այդ թվում՝ նահանգային քաղաքը Ձմեռային և Երկրորդ համաշխարհային պատերազմներից հետո ընդգրկվեց ԽՍՀՄ-ի կազմի մեջ, Ֆինլանդիային մնացած հատվածում 1947 թվականին ստեղծվեց Կյումիի նահանգը։
1960 թվականին ստեղծվել են Կենտրոնական Ֆինլանդիա և Հյուսիսային Կարելիա նահանգները։
1997 թվականի բարեփոխումների արդյունքում նահանգների թիվը կրճատվել է մինչև 6՝ Ուուսիմաա նահանգը, Կյումին և Հյամեի նահանգի հարավային հատվածը միացվել է Հարավային Ֆինլանդիա, Վաասա, Տուրկու-Պորի, Կենտրոնական Ֆինլանդիա նահանգները և Հյամեի նահանգի հարավային հատվածը՝ Արևմտյան Ֆինլանդիա, իսկ Կուոպիո, Միկկելի և Հյուսիսային Կարելիա նահանգները՝ Արևելյան Ֆինլանդիա նահանգների մեջ։
2010 թվականի հունվարի 1-ին բոլոր նահանգները լուծարվել են։ Սակայն ստեղծվել է Տարածաշրջանային կառավարման գործակալություն։ Միևնույն ժամանակ պահպանվել են նաև Ֆինլանդիայի՝ նահանգների բաժանումը։
Ծանոթագրություններ
Կատեգորիա:Ֆինլանդիայի վարչական բաժանում Կատեգորիա:Ֆինլանդիայի նախկին նահանգներ
Սլայմ
Սլայմ (Slime), լիզուն-խաղալիք, առաջին անգամ թողարկվել է Mattel ընկերության կողմից, 1976 թվականին ։ Բաղկացած է փխրուն ժելեանման նյութից, որն ունի ոչ նյուտոնական հեղուկի հատկություններ։ 1976 թվականին Mattel ընկերության կողմից թողարկված սլայմի հիմնական բաղադրիչը գուարի բուսախեժն էր ։ Այն կանաչ գույնի էր և վաճառվում էր պլասմասե ամաններում։ Դրանից հետո սլայմեր են թողարկել շատ այլ ընկերություններ, իսկ «սլայմ» բառը դարձել է այս խաղալիքը բնութագրող ընդհանուր անվանում։ Հետխորհրդային տարածաշրջանում խաղալիքը հայտնի է որպես «լիզուն», հավանաբար այն պատճառով, որ «Ուրվականների որսորդները» ֆիլմերի ու մուլտֆիլմերի ռուսերեն թարգմանությունում Սլայմեր կերպարը թարգմանվում է որպես «Լիզուն»։ Առողջության համր վնասակար չէ, բայց ցանկալի է խուսափել լորձաթաղանթի հետ շփումից։
Բաղադրություն և հատկություններ
Հիմնական բաղարիչներն են պոլիսախարիդը (գուարի բուսախեժ) և բորակը։ Պոլիսախարիդի փոխարեն կարող են օգտագործվել այլ պոլիմերներ (օրինակ, սոսինձ), բորակի փոխարեն կարելի է օգտագործել պնդեցնող այլ նյութեր։
Այլ սլայմեր
Բացի սլայմի ստանդարտ տեսակից, համացանցում կարելի է լայն տեղեկատվություն գտնել այլ տեսակների մասին ևս։ Կան մի քանի տարբերակներ` փայլուն, փխրուն, կաթիլային, սառցաբեկորային, փրփրային, կավային, թափանցիկ, մետաղական և այլն։
Պատրաստելու հիմնական բաղադրիչներն են ցանկացած տեսակի սոսինձն ու ակտիվացվող նյութ։ Մյուս «բաղադրիչներն» ավելացվում են ըստ նախասիրության, դրանք կարող են լինել սննդային ներկեր, մարմին գել, լոսյոն, շամպուն, սափրվելու փրփուր,արհեստական ձյունը, փայլեր և այլն։
Ակտիվացնողները տարբեր են, օրինակ, նատրիումի տետրաբորատ, ոսպնյակների համար հեղուկ (այդ թվում և` խմորի սոդա), բորակի և գլիցերինի լուծույթ (այս ակտիվացնողը կոչվում է «Բորակ», անգլ.՝ Borax-ից)։ Այսօր մոդայիկ է դարձել տեսանյութեր կամ լուսանկարներ հրապարակել սեփական ձեռքերով պատրաստած «սլայմի» հետ, օրինակ, Ինստագրամ սոցիալական ցանցում կամ YouTube վիդեո հոսթինգում։
Ծանոթագրություններ
Կատեգորիա:Խաղալիքներ
Սեզիա
Սեզիա (Sesia), գետ Իտալիայի հյուսիս արևմուտքում։ Պո գետի ձախ վտակն է։
Երկարությունը կազմում է 138 կմ, գետի ավազանի մակերեսը` 2920 կմ²։ Ջրի ծախսը` 76 մ³/սմ։ Հոսում է Պիեմոնտով և Լոմբարդիայով։ Գետի ակունքը գտնվում է Շվեյցարիայի սահմանի մոտ գտնվող Մոնտե Ռոզայում։ Հոսում է Վալսեզիա հովիտով և հասնում Բորգոսեզիա քաղաք։ Ապա Սեզիան հոսում է Պադանի հարթավայրով։ Կազալե Մոնֆերատո քաղաքում, Պիեմոնտի և Լոմբարդիայի սահմանի մոտ, Սեզիան թափվում է Պո գետը։
Հենց այս գետի վրա են անցնում Կայաքինգի մրցումները։ 2001 թվականին անցկացվեց Եվրոպայի մրցաշարը, իսկ 2002 թվականին անցկացվեց աշխարհի առաջնությունը։
Ծանոթագրություններ
Կատեգորիա:Իտալիայի գետեր
Մայր Քարթլի (հուշարձան)
Մայր Քարթլի (ქართვლის დედა), հուշարձան Վրաստանի մայրաքաղաք Թբիլիսիում, որը դարձել է Թբիլիսիի խորհրդանիշերից մեկը։ Հուշարձանը կառուցվել է 1958 թվականին Սոլոլակի բլրի գագաթին, երբ Թբիլիսի քաղաքը նշում էր իր 1500- ամյակը։ 20 մետր բարձրություն ունեցող հուշարձանի հեղինակն է վրացի Էլգուջա Ամաշուկելին։ Հուշարձանը սկզբից կառուցվել էր փայտից, իսկ արդեն 1963 թվականին այն ալյումինե դարձրեցին։ Արձանը խորհրդանշում է Վրաստանի ազգային բնավորությունը։ Արձանի կնոջ ձախ ձեռքում քանդակված է մի բաժակ գինի՝ հյուրերին, ընկերներին ողջունելու համար, իսկ աջ ձեռքում՝ սուրը, նրանց համար, ովքեր եկել են որպես թշնամի։
Արտաքին հղումներ
Կատեգորիա:Թբիլիսիի արձաններ Կատեգորիա:Վրացերեն բառեր և արտահայտություններ
Սամի Բեքիր
Սամի Բեքիր (Къуындыхаты Муссæйы фырт Бечир, Bekir Sami Kunduh, ), ազգությամբ օսեթ, թուրք քաղաքական գործիչ։
Կենսագրություն
Ծնվել է Հյուսիսային Օսեթիայում, ռուսական գեներալ-մայոր Մուսա Կունդուխովի ընտանիքում ։ Հոր կազմակերպել է մուհաջիրություն, որի արդյունքում մի քանի հազար օսեր, չեչեններ և կարաբուլակներ Հյուսիսային Օսեթիայից տեղափոխվել են Օսմանյան Թուրքիա։ Սովորել է Գալաթասարայի ճեմարանում։ Ավարտել է Փարիզի քաղաքական գիտությունների դպրոցը։ Թաղված է Ստամբուլում։
Ծանոթագրություններ
Մուհաջիրություն
Հետնորդները 3
«Հետնորդները 3» (Descendants 3), ամերիկյան մյուզիքլ, ֆանտաստիկ հեռուստատեսային ֆիլմ։ Ֆիլմը պատմում է «Հետնորդների» երևակայական աշխարհում դեռահասների կյանքի և արկածների մասին՝ շարունակելով «Հետնորդները» և «Հետնորդները 2» ֆիլմերի սյուժեն։ Ֆիլմի սցենարը գրել են Սառա Պարիոթը և Ջոսան Մաքգիբբոնը, իսկ ռեժիսորը եղել է Քենի Օրտեգան։ Ֆիլմի պրեմիերան կայացել է 2019 թվականի օգոստոսի 2-ին Disney Channel հեռուստաալիքով ։
Սյուժե
Երբ Բենն ու Մելը հայտարարում են իրենց նշանադրության մասին, Օդրին սկսում է խանդել և որոշում է վրեժխնդիր լինել Մելից՝ տիրանալով նրա մոր՝ Մալեֆիսենտայի գավազանին։ Օդրիի պլաններին խանգարելու համար Մելը պետք է դիմի հոր՝ Հադեսի օգնությանը, որը լքել է իրեն շատ տարիներ առաջ։
Արտադրություն
«Հետնորդները 3» ֆիլմի պրոդյուսերը եղել են Սառա Պարիոթը և Ջոսան Մաքգիբբոնը, իսկ ռեժիսորն ու գործադիր պրոդյուսերը՝ Քենի Օրտեգան ։ Վենդի Ջաֆեթը դարձել է ֆիլմի պրոդյուսերներից մեկը Օրտեգայի, Սառայի, Մաքգիբոնի հետ միասին ։ Մարկ Հոֆելինգն ու Կարա Սաունը վերադարձել են որպես համապատասխանաբար պրոդյուսեր և զգեստների դիզայներ ։ Ջամալ Սիմսը հանդես է եկել որպես ֆիլմի պարուսույց Օրտեգայի հետ միասին, որը եղել է «Հետնորդները» երեք ֆիլմերի խորեոգրաֆ ։
Փորձերը և նկարահանումներն սկսվել են 2018 թվականի ապրիլի 23-ին Կանադայում՝ Կոլումբիայի Վանկուվեր քաղաքում ։ Արտադրությունն սկսվել է 2018 թվականի մայիսի 25-ին ։ 2018 թվականի հուլիսի 18-ին սոցցանցերում հաղորդվել է, որ ֆիլմի արտադրությունը «պաշտոնապես ավարտվել է» ։ Այս ֆիլմը «Հետնորդները» ֆրանշիզայի վերջին ֆիլմն է ։
Առաջին թրեյլերը ցուցադրվել է փետրվարի 24-ին։
«Հետնորդները 3» ֆիլմը եղել է վերջինը Քամերոն Բոյսի համար, որը մահացել է 2019 թվականի հուլիսի 6-ին ։
Թողարկում
Ֆիլմի հետ կապված «Under the Sea.The Descendants Short Story» կարճամետրաժ ֆիլմը, որում ներկայացված են Մելը և Ուման «էպիկական ստորջրյա բացահայտմամբ», թողարկվել է 2018 թվականի սեպտեմբերի 28-ին  ։
2019 թվականի հուլիսի 11-ին Դիսնեյը հայտարարել է, որ Քեմերոն Բոյսի մահված պատճառով չեղյալ է հայտարարում կարմիր գորգի պրեմիերան, որն ի սկզբանե նախատեսված էր 2019 թվականի հուլիսի 22-ին։ Ֆիլմի հեռուստատեսային պրեմիերան կայացել է Բոյսի հիշատակին նվիրված ժամանակացույցի համաձայն ։
Վարկանիշներ
2019 թվականի օգոստոսի 2-ին «Հետնորդները 3» ֆիլմի պրեմիերայի ժամանակ այն դիտել է 4,59 միլիոն հեռուստադիտող, երեք օրով հետաձգված ցուցադրության ժամանակ հեռուստադիտողների թիվը ավելացել է մինչև 8,43 միլիոն ։
DVD
«Հետնորդները 3» ֆիլմը թողարկվել է DVD-ով 2019 թվականի օգոստոսի 6-ին ։
Ծանոթագրություններ
Կատեգորիա:Ամերիկյան երաժշտական ֆիլմեր Կատեգորիա:Ամերիկյան մարտաֆիլմեր Կատեգորիա:2019 ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան պատանեկան կինոկատակերգություններ Կատեգորիա:Ֆիլմեր վհուկների մասին Կատեգորիա:Ամերիկյան ֆենտեզի ֆիլմեր Կատեգորիա:Disney հեռուստաալիքի օրիգինալ ֆիլմեր Կատեգորիա:Վանկուվերում նկարահանված ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան ռոմանտիկ ֆիլմեր Կատեգորիա:2010-ականների ֆենտեզի ֆիլմեր Կատեգորիա:Ամերիկյան սիքվել ֆիլմեր Կատեգորիա:Ամերիկյան արկածային ֆիլմեր Կատեգորիա:Ֆիլմեր դեռահասների համար Կատեգորիա:Ամերիկյան ընտանեկան ֆիլմեր Կատեգորիա:Ամերիկյան ֆենտեզի Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան դրամա ֆիլմեր
Տոքսիններ
Տոքսիններ (հուն․ to£ixov - թույն), բակտերիային, կենդանական և բուսական ծագման սպիտակուցային նյութեր, որոնք ունակ են ընկճել կենդանիների և մարդու ֆիզիոլոգիական ֆունկցիաները և հիվանդության կամ մահվան պատճառ դառնալ։ Երբեմն «տոքսիններ են անվանում նաև ոչ սպիտակուցային բնույթի թունավոր նյութերը։ Ի տարբերություն մյուս օրգ․ և անօրգ․ թունավոր նյութերի, տոքսինների օրգանիզմ թափանցելիս հանգեցնում են հակամարմինների առաջացման։ Տոքսինների մոլ․ զանգվածը բարձր է 4-5 հազարից (ցածրամոլեկուլային նյութերը, իմունածին չեն)։ Տոքսսինները նման են օձերի, կարիճների, սարդերի և այլ թունավոր կենդանիների ու մի շարք թունավոր բույսերի թույների բաղադրության մեջ։ Առավել տարածված և ուսումնասիրված են բակտերիային տոքսիններ (օրինակ, փայտացման, դիֆթերիայի, բոտուլիզմի տոքսիններ և այլն), որոնք ստորաբաժանվում են Էքսոտոքսինների (երբ տոքսինները միջավայր են դուրս գալիս բակտերիայի կենսագործունեության ընթացքում) և էնդոտոքսինների (երբ տոքսինները ազատվում են բակտերիայի ոչնչացումից և քայքայումից հետո)։ Ըստ օրգանիզմի վրա ունեցած ազդեցության բնույթի տարբերում են 1․ նեյրոտոքսիններ, որոնք ազդում են նյարդային ազդակի հաղորդման տարբեր փուլերի վրա, 2․ ցիտոտոքսինները քայքայում են կենսաբանական թաղանթները, 3․ ինհիբիտոր տոքսինները ընկճում են որոշակի ֆերմենտների ակտիվությունը, 4․ ֆերմենտ-տոքսինները քայքայում են օրգանիզմի կարևոր օրգ․ նյութերը (սպիտակուցներ, բազմաշաքարներ և այլն)։ Տոքսինները օգտագործվում են անատոքսինների, բուժիչ շիճուկների ստացման համար։
Կուվրել
Կուվրել (Couvrelles), համայնք Ֆրանսիայում, գտնվում է Պիկարդիայի մարզում։ Համայնքը տեղակայված է Էնա գավառում։ Մտնում է Ֆեր ան Տարդենուա կանտոնի կազմի մեջ։ Համայնքի շրջանը Սուասոնն է։
Բնակչություն
2010 թվականի տվյալներով՝ համայնքի բնակչությունը կազմում է 189 մարդ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Վրեժ Պետրոսյան
Վրեժ Գևորգի Պետրոսյան, հայ կինոօպերատոր, կինոռեժիսոր, ՀՀ արվեստի վաստակավոր գործիչ (2009) , ՀՀ Նախագահի մրցանակի մրցանակակիր։
Վրացիները Բելգիայում
2001 թվականին Անտվերպենում հիմնադրվեց Սուրբ Նինոյի վրացական ուղղափառ եկեղեցին։ Նույն թվականին Անտվերպենում Բելգիայի վրացական համայնքի միջնորդությամբ հիմնադրվում է Սուրբ Թամարի եկեղեցին։ 2004 թվականին վրացական եկեղեցի է հիմնվում նաև Մայրաքաղաք Բրյուսելում։
Վրեժ Պետրոսյան
Կենսագրություն
Վրեժ Պետրոսյանը ծնվել է 1951 թվականին Երևանում։ 1957-1967 թվականներին սովորել է Երևանի N108 միջնակարգ դպրոցում։ 1971 թվականին ավարտել է Երևանի շինարարական տեխնիկումի ճարտարապետական բաժինը։ 1983 թվականին ավարտել է Մոսկվայի համամիութենական կինոինստիտուտի կինոօպերատորական բաժինը, Վադիմ Յուսովի արվեստանոցը։ 1976 թվականից աշխատել է Հայֆիլմ կինոստուդիայում։ Որպես բեմադրող օպերատոր և ռեժիսոր նկարահանել է բազմաթիվ ֆիլմեր, որոնք արժանացել են միջազգային կինոմրցանակների։ 2001 թվականից դասավանդում է Երևանի Թատրոնի և Կինոյի Պետական ինստիտուտում, արվեստանոցի ղեկավար է, պրոֆեսոր։
Օրորոցային երգ
Օրորոցային երգ, օրորոցային, օրորերգ, օրոր, 1․ ժողովրդական ստեղծագործության քնարական երգատեսակ։ Հայ ազգագրական տարբեր խմբերում կոչվել է նաև հարյուր, լուրիկ, ճոր-ճոր, դանդան, նեննի, նանար։
Վրեժ Պետրոսյան
Արտաքին հղումներ
Կատեգորիա:1951 ծնունդներ Կատեգորիա:Հայ ռեժիսորներ Կատեգորիա:Հայ օպերատորներ Կատեգորիա:ՀՀ արվեստի վաստակավոր գործիչներ Կատեգորիա:Հայաստանի Հանրապետության Նախագահի մրցանակի դափնեկիրներ Կատեգորիա:ՀՀ մշակույթի նախարարության ոսկե մեդալակիրներ Կատեգորիա:Հայ սցենարիստներ Կատեգորիա:Հայ կինոօպերատորներ Կատեգորիա:Հայ կինոռեժիսորներ Կատեգորիա:Հայ մանկավարժներ
Օրորոցային երգ
Երգի կառուցվածք
Կառուցված է երկտող, եռատող, քառատող կամ բազմատող տներից․ ունի կրկնակներ, որոնք, շեղվելով բանաստեղծական տվյալ չափից, երգին հաղորդում են ռիթմաերաժշտության բազմազանություն։ Ավանդական (կայուն) Օրորոցային երգերին հաճախ հարակցվել են հանպատրաստից հորինված մասեր։ Օրորոցային երգերում գերիշխող մոտիվները (մանկանն ուղղված գովք, բարեմաղթություն և այլն) հաճախ զուգորդվել են երգող մոր անձնական ապրումն արտացոլող մոտիվներով։ Արտահայտելով ժողովրդի սոցիալ-պատմական կյանքի տարբեր կողմեր ու իրողություններ, ընտանեկան–կենցաղային հարաբերություններ, զանազան հավատալիքներ ու պատկերացումներ՝ Օրորոցային երգերը պատմաճանաչողական արժեք են ստանում։ Ռ․ Գրիգորյան մեղեդիական առումով օրորները հիմնականում հանպատրաստից հորինվող հանդարտահոս եղանակներ են․ պարզագույն դեպքերում՝ բառը եղանակավորող փոքրածավալ ռիթմաինտոնացիոն դարձվածքի կրկնումներ, զարգացած օրինակներում՝ համեմատաբար լայնածավալ, հանգուցավորված իմպրովիզացիոն կառուցվածքներ։ Բնորոշ է ռիթմական և լադային հենակետերին շարունակ անդրադառնալը։ Հայ ժողովրդական օրորների առավել զարգացած նմուշներն իրենց բանաստեղծական-երաժշտության ձևով ու բովանդակությամբ լիովին կազմավորված երգ են և կազմում են ազգային ավանդական քնարական երգարվեստի մի նշանակալից ժանրը։ Որպես կանոն՝ հայ ժողովրդական օրորները առանձնանում են տեղային-ոճական բնորոշությամբ։
Վրացիները Բելգիայում
Բելգիայի վրացական համայնքը ունի իր պարի սեփական դպրոցը Բրյուսելում և Անտվերպենոմ։ Կան նաև վրացական դպրոցներ։
Օրորոցային երգ
Նմուշներ
Լավագույն նմուշներից են՝ Կոմիտասի գրառած Ակնա (հայրենի չափով) և Վաղարշապատի (Ռ․ Պատկանյանի «Քուն եղիր, բալաս» խոսքերով) օրորները, Գ․ Սյունու Կարնո օրորը, Մ․ Թումաճանի Ակնա և Բութանիայի օրորները, Հ․ Հարությունյանի Վանա օրորոցայինը։ 2․ Վոկալ կամ գործիքային հանդարտահոս քնարական (երբեմն՝ նաև դրամատիկական բնույթի պահեր պարունակող) պիես, հիմնված ժողովրդական օրորի ոճավորման կամ ժողովրդական կերպարների բանաստեղծականացված վերաիմաստավորման վրա։ Որպես պրոֆեսիոնալ երաժշտության ժանր սկզբնավորվել է 18-րդ դարի վերջին։
Վրացիները Բելգիայում
Ծանոթագրություններ
Կատեգորիա:Վրացական սփյուռք Կատեգորիա:Բելգիայի ազգեր
Օրորոցային երգ
Հեղինակներ
Հայ կոմպոզիտորներից Օրորոցային երգերի հեղինակներ են՝ Կոմիտասը (ձայն և դաշնամուր, մեներգիչ և երգչախումբ), Գ․ Սյունին (խմբերգ), Բ․ Կանաչյանը (մեներգ դաշնամուրով, նաև նվագախմբով), Ալ․ Սպենդիարյանը (սիմֆոնիկ պիես), Ա․ Հարությունյանը («Հայրենիք» կանտատից) և ուրիշներ։
Կատեգորիա:Հայ ժողովրդական երգատեսակ Կատեգորիա:Հայկական երաժշտություն Կատեգորիա:Ժողովրդական երաժշտություն Կատեգորիա:Երաժշտական ոճեր Կատեգորիա:Ժողովրդական բանահյուսություն Կատեգորիա:Քուն Կատեգորիա:Երգեցողություն Կատեգորիա:Ավանդական երաժշտություն Կատեգորիա:Մանկական երաժշտություն
Զագրեբի բուսաբանական այգի
Զագրեբի բուսաբանական այգի (Botanički vrt u Zagrebu), Խորվաթիայի մայրաքաղաք Զագրեբի բուսաբանական այգին։
Պատմություն
Բուսաբանական այգին հիմնել է Զագրեբի համալսարանի պրոֆեսոր Անտուն Հայնցը 1889 թվականին։ Մինչև 1946 թվականը այն համարվել է համալսարանի փիլիսոփայության ֆակուլտետի մաթեմատիկայի և բնագիտության ամբիոնին պատկանող բուսաբանական ինստիտուտին առընթեր հիմնարկություն, իսկ 1946 թվականից կցվել է համալսարանի գիտական ֆակուլտետին, որը հիմնադրվել էր այդ նույն տարում։
Զագրեբի բուսաբանական այգին, որը հիմնադրվելուց երկու տարի անց՝ 1891 թվականից բացել է իր դռները հանրության առջև, 1971 թվականին խորվաթական կառավարության որոշմամբ ստացել է բնության և մշակութային հուշարձանի կարգավիճակ և որպես պարտեզա-այգեգործական ճարտարապետության բարձրարժեք նմուշ՝ վերցվել օրենքի ու պետության պաշտպանության ներքո։ Բույսերի պաշտպանության ասպարեզում գնահատելի աշխատանք կատարելու շնորհիվ այն դարձել է Բուսաբանական այգիների միջազգային խորհրդի անդամ և ստացել նույնականացման միջազգային պայմանանիշ (կոդ)՝ ZAVRT:
Բուսաբանական այգին գտնվում է ծովի մակերևույթից մոտավորապես 120 մետր բարձրության վրա, զբաղեցնում է 4,7 հեկտար տարածք, որտեղ աճեցվում, խնամվում են աշխարհի տարբեր ծայրերից բերված տասը հազարից ավելի բուսատեսակներ (ընդ որում՝ դրանցից շուրջ 1.800-ը՝ էկզոտիկ)։ Ջրային բույսերի համար ստեղծվել են հարմարավետ լճակներ։ Ուշագրավ է այն փաստը, որ հենց այդ լճակների ափերին է իր նշանակալից բնանկարներից մի քանիսը վրձնել խորվաթ անվանի նկարչուհի Սլավա Ռաշկայը ։
Արտաքին հղումներ
Կատեգորիա:Բուսաբանական այգիներ Կատեգորիա:Զագրեբ
Բիր Գրիլս
Էդվարդ Մայքլ «Բիր» Գրիլս (Edward Michael "Bear" Grylls, ), բրիտանացի ճանապարհորդ, հեռուստահաղորդավոր և գրող։ Հայտնի է դարձել «Մարդն ընդդեմ բնության» հեռուստահաղորդման շնորհիվ, որը Մեծ Բրիտանիայում ավելի հայտնի է «Գոյատևելու համար ծնվածը. Բիր Գրիլս» անունով։ Գրիլսը նաև հանդես է գալիս մի շարք այլ ուսուցողական հաղորդումներում ԱՄՆ-ում և Մեծ Բրիտանիայում։ 2009 թվականի հուլիսին Գրիլսը 35 տարեկան հասակում ճանաչվում է սկաուտական շարժման ամենաերիտասարդ գլխավոր սկաուտը ։
Կենսագրություն
Գրիլսը մինչև չորս տարեկան դառնալը ապրել է Դոնահադիում (Հյուսիսային Իռլանդիա), ապա նրա ընտանիքը տեղափոխվել է Ուայթ կղզում գտնվող Բեմբրիջ գյուղը ։ Նա Պահպանողական կուսակցությունում աշխատող քաղաքական գործիչ սըր Մայքլ Գրիլսի և Սալլի Գրիլսի (Սարա Ֆորդ) որդին է ։ Նրա մորական տատը՝ Պատրիսիա Ֆորդը, եղել է Օլստերսկու ունիոնիստական կուսակցության անդամներից, իսկ պապը՝ Նևիլ Ֆորդը՝ կրիկետի պրոֆեսիոնալ խաղացող։ Գրիլսն ունի մեկ եղբայր և մեկ քույր ։